Ángel Fernández Artime

Ángel Fernández Artime, SDB (* 21. august 1960, Luanco, Astúria, Španielsko) je španielsky katolícky arcibiskup a kardinál. V rokoch 2014 až 2024 bol hlavným predstaveným saleziánov a je prvým Španielom, ktorý tento úrad zastáva. Predtým bol v rokoch 2000 až 2006 provinciálnym predstaveným saleziánskej provincie Leon a v rokoch 2009 až 2014 provincie Južná Argentína.

Pápež František ho 30. septembra 2023 vymenoval za kardinála a oznámil, že Fernández môže naďalej pôsobiť ako rektor do 31. júla 2024. Je prvým klerikom, ktorý sa stal kardinálom na čele rehole, a bol prvým kardinálom voličom, ktorý nie je biskupom, odkedy Roberto Tucci strávil dva mesiace ako kardinál volič v roku 2001. Jeho biskupská konsekrácia sa konala 20. apríla 2024.

 Životopis 

 Skorý život 
Ángel Fernández Artime sa narodil 21. augusta 1960 v Gozón-Luanco, v španielskom regióne Astúria. Jeho otec bol rybár a matka predávala jeho úlovky. V roku 1970 sa Ángelova rodina presťahovala do Astudillo v regióne Palencia, kde sa zapísal do internátnej školy. Potom študoval tri roky v Cambadose (Pontevedra) a následne vstúpil do saleziánskej školy v Leóne. Prvé sľuby zložil 3. septembra 1978 a trvalé sľuby 17. júna 1984 v Santiagu de Campostela. Za kňaza bol vysvätený 4. júla 1987 v Leóne.

Fernández má bakalársky titul z pastorálnej teológie a licenciát z filozofie a pedagogiky na Univerzite vo Valladolide.

Po vysviacke začal Ángel svoju službu vyučovaním náboženstva na saleziánskom kolégiu Santo Angel v Avilés (región Astúria). Neskôr sa stal riaditeľom saleziánskeho kolégia v Ourense.

 Rehoľná kariéra 
Ako člen saleziánskej provincie León bol Fernández členom provinciálnej rady a viceprovinciálom. V rokoch 2000 až 2006 bol predstaveným tejto provincie. Bol vybraný do tímu s organizátormi 26. generálnej kapituly v Ríme v roku 2008. V roku 2009 bol zvolený za provinciála južnej Argentíny so sídlom v Buenos Aires. Tam Fernández spolupracoval s kardinálom Jorgem Mariom Bergogliom, ktorý sa neskôr stal pápežom Františkom.

Generálna rada saleziánov ho 25. marca 2014 zvolila za hlavného predstaveného rehole na šesťročné funkčné obdobie, čím sa stal 10. nástupcom zakladateľa don Bosca. Je prvým Španielom a tretím neTalianom, ktorý sa postavil do vedenia saleziánov.

Ako hlavný rektor predsedal otvoreniu osláv 200. narodenín sv. Jána Bosca 24. januára 2015 v Turíne. Na druhé šesťročné obdobie bol znovuzvolený za rektora 11. marca 2020.

 Z vedenia rehole na dikastérium 
Pápež František v nedeľu 9. júla 2023 po modlitbe Anjel Pána oznámil svoje plány vymenovať ho za kardinála na konzistóriu naplánovanom na 30. september. Je prvým predstaveným rehoľnej kongregácie, ktorý sa stal kardinálom. Na tomto konzistóriu mu bola udelená hodnosť kardinála diakona s rímskym titulným chrámom Santa Maria Ausiliatrice vo via Tusculana.

Jeho biskupská vysviacka sa slávila 20. apríla 2024 v rímskej bazilike Santa Maria Maggiore. Za biskupa ho vysvätil švajčiarsky kardinál-diakon Emil Paul Tscherrig. Pápež František mu pridelil titulárnu stolicu Ursona s titulom arcibiskupa. Zároveň mu pápež Katolíckej cirkvi oznámil, že môže pokračovať vo funkcii rektora do 31. júla 2024, kedy začne vykonávať novú úlohu. (Vzhľadom k pripravovanej generálnej kapitule vo februári 2025 prevzal jeho funkciu dočasne súčasný vikár Martoglio.)

Fernández sa stal členom Dikastéria pre inštitúty zasväteného života a spoločnosti apoštolského života 4. októbra 2023. Fernández oznámil, že saleziáni plánujú na jar 2025 usporiadať voľby, ktorými ho nahradil vo funkcii rektora Fabio Attard.

Dňa 16. júla 2025 ho pápež Lev XIV. vymenoval aj za pápežského legáta pre baziliky baziliky sv. Františka a baziliky Panny Márie Anjelskej v Assisi.

 Referencie 

 Pozri aj 
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Španielski rímskokatolícki kňazi
Kategória:Španielski kardináli
Kategória:Španielski rímskokatolícki arcibiskupi
Kategória:Španielski saleziáni